จริงๆ ผมมีความทรงจำค่อนข้างเลวร้ายเกี่ยวกับ Tacos ตั้งแต่สมัยเด็กแล้วครับ ครั้งสุดท้ายก็ซักเกือบๆ 4 ปีมาแล้ว เพราะผมไม่ค่อยชอบกินอะไรที่มันแข็งแบบเสียบปากเสียบฟัน Tacos สำหรับผมในตอนนั้นถือว่าทำร้ายกันมากๆ 555 แต่เมื่อวันเด็กที่ผ่านมา (ปี59) น้องชายผมได้ชวนไปลองกินอาหารแมกซิกันที่แถวๆ ขนส่งอาเขตุ อาจจะด้วยความที่วิญญาณมันโหยหาอยู่ภายใน เลยตัดสินใจไปลองโดนอีกซักที

ร้าน Sunrise Tacos ตั้งอยู่ที่ชั้นล่างของ Star Avenue ใกล้ๆ กับ Dunkin Donut และร้านข้าวราดแกงอะไรซักอย่างนี่แหละครับ บรรยากาศค่อนข้างเงียบสงบ(ไม่เข้าใจว่าทำไมร้านดีๆ มักจะเงียบแบบนี้ตลอดเลย) บรรยากกาศร้านตกแต่งเป็นแบบกึ่งแมกซิกัน(แหงสิ) แต่ก็ไม่ได้เป็นแมกซิกันจ๋าขนาดนั้น แค่เน้นสีสดใสสบายตา(คือเหมือนร้าน the Duke's ที่ทาสีผนังเป็นสีสดๆ นั่นแหละ) 

หลังจากที่สั่งอาหารเรียบร้อยแล้วก็สังเกตุว่าทางร้านจะมี Stand ของซอสต่างๆเพื่อให้ลูกค้าได้ตักไปกินกับอาหารของตนอย่างไม่อั้น ซึ่งรสชาติส่วนใหญ่ก็จะเน้นไปทางเผ็ดร้อน (ขนาดของแก้เลี่ยนยังเป็นพริกดองเลย) แต่ก็จะมีซอสรสชาติไม่เผ็ดมากอยู่ด้วย เรียกได้ว่าแล้วแต่ความชอบเลย

ด้วยความที่หิวมาก ตอนสั่งผมกับน้องชายเลยสั่งกันไปเยอะพอสมควร คือนอกจาก Tacos ของผม กับ Burito ของน้องชายผมแล้ว ยังมี Nacho Supreme Cheese กับ Chicken wings ด้วย (คือนึกว่ามันจะให้มาไม่เยอะไง) พออาหารมาเสิร์ฟจริง ถึงกับช๊อคเพราะมันเยอะมากกกกกกกกกกก โดยเฉพาะ Burito กับ Nacho Supreme คือเหมือนกลัวจะไม่อิ่มกันเลยอัดมาแน่นและใหญ่มาก เรียกได้ว่าคุ้มค่ากับราคาจริงๆ

ต้องบอกก่อนสำหรับท่านใดที่สนใจขอบอกเลยว่าร้านนี้ราคาค่อนข้างสูง เฉลี่ยที่ 170 - 200 ต่อเมนู แต่ก็รับรองว่าอิ่มแน่นอน เหมาะสำหรับไปกินในโอกาสพิเศษก็เข้าท่าดีไม่ใช่น้อยครับ สำหรับคออาหารแมกซิกันตัวจริงไปลองโดนกันได้นะจ๊ะ ADIOS!!!!!!!!!